
NAȚIONALISMUL CARACTERIZAT în ţările române a apărut sub 
forma istorică şi filologică. E romantismul naţionalist şi viril al discu- 
ţiilor despre originile noastre, naționalismul latin al şcolii ardelene şi 
curentului latinist — splendidă izbucnire gospodărească, în mijlocul 
unui ocean de slavism şi de grecism, a instinctului de a trăi al poporului 
nostru. A urmat naționalismul cultural al lui Eliade şi Asachi, pe un plan, 
şi, pe altul, revoluţionarismul social şi național al lui Vladimirescu. La 
scurt interval, a apărut naționalismul reprezentat de Bălcescu: revolu- 
ţionarism social, pe baze istorice şi umanitare, pe deoparte, ideal mistic 
de unitate a tuturor Românilor prin conceperea unui dinamism militar 
la înălțimea eroismului străbun, pe de alta. In Bălcescu, toate formele de 
naționalism de până la el își găsesc o nobilă şi neadormită sinteză, 
adăugând dela sine grija pentru religie, pentru o reprezentare creştină 
a vieţii, ideia reînfiinţării armatei naţionale şi insistând vizionar asupra 
visului de unire a tuturor Românilor. Naţionalsmul lui Bălcescu, incă 
nestudiat pe larg și nevalorificat complect pentru nevoile zilei de azi, 
e un model viu, filozofic, istoric și patetic, la care trebue să ne întoarcem 


pentru documentarea luptei ce ne așteaptă. Intuiţia anticipatoare a lui 
Nichifor Crainic a atras încă de acum aproape zece ani atenţia asupra 
nobleţei creştine și naţionaliste a lui Bălcescu, care azi capătă o mare 
actualitate. După Bălcescu, a venit Kogălniceanuţ cu naționalismul său 
politic şi armonios, a venit, adică, realizatorul, în unire cu naționalismul 
eroic al lui Vodă Cuza. Când a apărut Eminescu, societatea noastră in- 
trase pe calea constituţională și a primelor acomodări cu burghezia. 
Eminescu a adus o concepţie sociologică şi de filozofie politică, o poezie 
a trecutului, o intuiţie uimitor de justă și de originală a naturii econo- 
miei clasei de mijloc dintr'o societate, o înţelegere plină de pasiune a 
ţăranului și culturii lui, o cunoaștere profundă a Românilor de peste 
graniţe, o desinteresare de mucenic, o muncă şi o dăruire de erou, o 
iubire nesfârșită şi, câteodată, o ură sacră, o scârbă imensă şi incisivă 
de tot ce era parazitism fie din partea ciocoilor proprii, fie din partea 
străinilor aciuaţi în ţara noastră... Naționalismul cultural și filozofic 
al lui Eminescu, gândit cu maximum de stringenţă, a constituit un corp 
de doctrină, de la care au plecat toţi cei ce au gândit naţionalist de 
atunci incoace. După Eminescu, apare la noi așa numitul socialism ge- 
neros, moment important fiindcă în legătură cu el începe altă serie is- 
torică a naţionalismului în România. Societatea românească își destră- 
ma compoziţia feudală. Peste clasa marilor cultivatori de pământ, în- 
cepură să apară potentaţii anonimi şi întreprizi, deocamdată încă mo- 
dești, ai capitalismului urban, sprijiniți de stat, pe care au știut să-l ia 
în exploatare încă dela început. Paralel cu acest fenomen, imigrația 
evreească își măreşte volumul. Evreii erau atraşi atât de moşiile boie- 
rilor, unde încăpeau ca administratori, orândari şi apoi ca arendași, cât 
şi de burghezismul incipient al târgurilor. Acum își face apariţia criti- 
cul Dobrogeanu-Gherea, care e port-aparola ideologică a acestor feno- 
mene. Estetismul transcendental, disprețul şi răceala lui Maiorescu, au 
înlesnit indirect succesul criticului evreu, căruia nu i se puteau tăgă- 
dui o mare pasiune pentru problemele lui, o firmă ştiinţifică de ultima 
oră şi oarecare putere de atracţie a tinerelor talente, cari simțeau mai 
mult ca oricând nevoia unui suflu şi fără canoane rigide. Iar un Haşdeu, 
mare patriot şi om cu daruri zeești, era un singuratic și o apariţie de- 
concertantă prin diversitatea preocupărilor, pentru ca să poată aduna 
tineretul în jurul său. Prin Gherea deci, legătura între socialism și 
evreism s'a făcut imediat. In cultura noastră, tinerii generoși, atrași de 
noile formule, au militat o bucată de vreme, în timp ce consumau renta 
pământului ori subvenţiile trimise de părinţi, pentru un socialism pla- 
tonic, până au trecut aproape toţi în rândurile partidului liberal. Dar 
totul, și ce e mai însemnat, nu s'a terminat aici. In societatea largă, 
acolo unde istoria nu se scrie dar se face, ideile socialiste au început a 
fi asimilate în grabă, când mai rău când mai bine, de rari şi mici apos- 
toli naivi, dintr'ai noștri, de mulţi și insinuanțţi tineri evrei. Instinctiv, 
Evreii și-au dat seama că socialismul poate deveni platforma lor de 
existență în România ca şi aiurea. Gherea a fost mai mult un semnal. 
Când difuzarea ideilor socialiste s'a accentuat, reacţia s'a produs și 
noul naționalism a început. Cari au fost ideile ce au intrat în doctrina 
acestui naționalism, se vede din însuș procesul formării lui. Lupta con- 
tra socialismului și lupta contra Evreilor, prin cari venea primejdia, 
erau ideile cari însufleţeau pe naționaliști. La aceste idei, s'a adăogat 


idealul unirii tuturor Românilor, precum și probleme sociale cum a 
fost în primul rând problema ţăranilor obijduiţi, revoluţia dela 1907 
găsind mare ecou în sufletele naționaliștilor. Două erau însă probleme- 
le mari, ce constituiau oarecum cei doi poli ai doctrinei şi activităţii 
naţionaliste până la marele răzoiu: antisemitismul și unitatea naţiona- 
lă. Niciodată cuvintele sintetice: «România a Românilor, numai a Ro- 
mânilor şi a tuturor Românilor» n'au fost mai mult invocate şi trăite 
ca atunci. Aceşti doi poli s'au egalat adesea. Uneori însă unul din ei 
cântărea mai greu: așa, de exemplu, în preajma războiului de întregire 
naţională, era natural ca idealul unităţii să vrăjească mai mult, fără 
însă a se părăsi interesul pentru problema antisemitismului. Acestor 
doi poli ai doctrinei naţionaliste le-au corespuns din fericire și oame- 
ni mari, în cultura română, cari i-au servit cu înaltă și eroică pasiune 
şi cu talent la înălţimea problemelor: A. C. Cuza bi Nicolae Iorga. Doi 
poli doctrinari, doi oameni, îndoită viziune și dublă eroicitate... Naţio- 
naliştii de ieri au cunoscut multe încercări, dar fericiţi oameni au fost, 
fiindcă au găsit, în galeria Românilor mari, suflete şi minţi clarvăză- 
toare şi unite, cari să dea expresie integrală, fără rest, naționalismului 
și idealului românesc! Cei doi bărbaţi, cari se confundau în națţionalis- 
mul românesc și în cari se confunda naționalismul românesc, se gân- 
deau amândoi atât la unitatea naţională, cât şi la pericolul evreesc. To- 
tuşi unul reprezenta mai ales antisemitismul, celălalt în primul rând 
mistica naţiunii române integrale. Această relativă şi elocventă specia- 
lizare reușea să servească mai efectiv drumurile naționalismului româ- 
nesc. 


In sfârșit războiul a venit. El a ridicat, pe traectoria istoriei româ- 
neșşti, un monument de legitimitate, la care au colaborat eroismul po- 
pular și eroismul intelectualilor naționaliști, într'o sinteză operată la 
înaltă temperatură etică. Dar după mari încercări și mari izbânzi, vine 
acalmia. Primii ani de după războiu, în desfătarea lor obosită şi lăsă- 
toare, cloroformizată, pe deasupra, de falsa prosperitate economică de 
atunci, au întins naţionalismului românesc o dublă cursă: pe deoparte, 
unitatea naţională era făcută aproape așa cum visaseră mulţi și mai 
mult chiar de cum crezuseră unii; pe de alta, tratatele de pace dăduseră 
drepturi depline Evreilor. Aceasta a făcut pe mulți Români, şi chiar 
dintre naționaliști, să creadă că nu mai avem a ne ocupa nici de pro- 
blema integrităţii neamului românesc și nici de problema evreească. 
Funestă greşeală. Au trecut în acest chip câțiva ani de relaxare, de oare- 
care suspendare a idealismului naţionalist. Românii au început să se 
ocupe mai mult cu chestiuni sociale, economice, culturale... Funcţia 
naționalistă în societatea noastră se voalase oarecum, de altfel cu cele 
mai bune intenţii, până când întrun timp, sa putut chiar ca vechi 
naționaliști să se coalizeze și cu socialiștii pentru un program de gu- 
vernare. Aceşti câtiva ani de după războiu, pierduţi în parte pentru 
viața naţionalismului în România, reprezintă un lapsus foarte greu de 
împlinit. Intervenţia lui, la un moment dat, a lăsat urme, cari nu s'au 
şters încă şi nu se vor şterge curând. In evoluţia problemelor şi socie- 
tăţilor sunt goluri, cari riscă să rămână constituţionale pentru toată 
istoria ulterioară. La neajunsul în chestiune, s'a adăugat un altul: cei 
doi vâslaşi prestigioşi ai naţionalismului românesc de până la războiu, 
nu mai erau acum uniţi. Frăția lor de cruce nu mai funcţiona. Ceeace 


mii funcţiona mai bine printre cei foarte tineri. In istorie, sunt ciudate 
analogii. In prima jumătate a secolului al nouăsprezecelea, naționalis- 


trinari în deplin acord cu sensibilitatea spirituală a timpului nou: un 
Nichifor Crainic, un Nae Ionescu... şi, ceeace este demn de semnalat, 
caută argumente şi hrană a duhului în istoria naţionalismului româ- 
nesc din toată ultima sută de ani. O întoarcere la izvoare, unită cu un 
spirit îndrăzneţ de inovaţie, caracterizează naționalismul românesc 
de azi. 

Noua luare de conștiință naționalistă trebue să țină seama de situa- 
ţia actuală a poporului românesc faţă de cea de dinainte de răzoiu şi 
de acum treizeci — patruzeci de ani, trebue să țină seama de coacerea 


căci în câteva zeci de ani omenirea a mers cât în câteva secole. In doc- 
trina naţionalismului, sunt deci probleme noi, ce se adaugă, și sunt 
probleme vechi cu aspect nou! Dintre cele din urmă, cine ar putea spu- 
ne că fracmasoneria, de exemplu, nu are un aspect mult mai grav de- 
cât acum 20-30-40 de ani? Cine ar putea spune că diferitele doctrine 
sociale nu trebuesc azi cunoscute ă fond de toată lumea, ceea ce nu 
era obligator odinioară? Cine ar putea spune că problema ţărănească 
nu ameninţă să devină un fel de cuadratură a cercului, prin faptul că în 
viitor va lipsi pământul, care să fie împărţit ţăranilor ce se vor înmulţi? 
Cine ar putea spune că socialismul nu mai e o primejdie mai mult teo- 
retică, ci a început să vină spre noi ca pădurea din Macbeth? Cine ar 
putea spune că problema evreească nu e astăzi mult mai apăsătoare și 
mai greu de soluţionat, azi când Evreii de pretutindeni sunt mai exas- 
peraţi şi mai solidari ca oricând, azi când la Evreii vechi au căpătat și 
loturile încărcate de Evrei din noile provincii, precum şi pe cei veniţi 
de la războiu încoace, azi când toate statele au făcut front contra Evrei- 
lor şi nu-i mai primesc, ei nemaiputând merge nici în Palestina, unde 
dau de Arabi?... Câte probleme, atâtea drame ideologice, cari dau si- 
tuaţiei actuale un patetism cumplit! Faţă de acestea, sunt foarte puţine 
problemele naţionalismului de până la războiu, cari și-au scăzut ceva 
din volumul de gravitate, cum ar fi chestiunea unităţii tuturor Româ- 
nilor într'un singur stat, chestiune care nu dispare, ci, puţin diminua- 
tă, se pune altfel! — Dar nu e numai atât. Sunt împrejurări şi de altă 
natură, cari dau naţionalismului semnificaţii noi. In filozofia de azi, de 
pildă, crește realismul metafizic, interesul pentru ideile generale, pen- 
tru tipuri esenţiale și existențe generice, pentru realităţi oculte, mai 
mult sau mai puţin transcendente, dar cu atât mai vii, şi scade intere- 
sul pentru tot ceeace este empiric, aparenţă, și pentru individualism. 
Aceasta înseamnă că filozofia nouă oferă naţionalismului putinţa unei 
fundări adânci, cum n'a avut-o niciodată până acum în istorie, fiindcă 
filozofia nouă proclamă, pentru toţi cei cari simt ritmul nou al spiritu- 
lui, existenţa realităților generice, colective, ca ceva substanţial și uni- 
tar, comportându-se în foarte mare parte ca ceva aprioric, faţă de care 
indivizii devin existenţe cu totul secundare. E adevărat că această per- 
spectivă filozofică poate fi exploatată şi de socialism, dar tocmai din 
acest fapt se vede ce încordată și profundă e lupta ideologică astăzi. 
Esenţial pentru noi e că gândirea filozofică recentă oferă motivele de 
a considera naţiunile ca niște fiinţe substanţiale și până la un punct 
transcendente: o viziune, pe care vechiul naționalism nu şi-o putea 
permite decât pe cale sentimentală, pur mistică, iar nu intelectuală, 
ştiinţifică. In legătură cu această revenire a realismului metafizic, e și 
renașterea religioasă actuală, existentă cel puţin în unele cercuri. Noul 
naționalism trebue să se integreze în ea. Religia pentru noul naționalism 
e o condiţie de înaltă spiritualitate, iar pentru adeptul naţionalist un 
adevărat examen, cel mai greu, de gândire filozofică şi de consecvență 
și plenitudine a vieţii morale, atât intime cât şi publice. Religia — pen- 
tru noi, Românii, creştinismul ortodox — urmează să fie, nu motivul 
idilic şi istoric, cum era cele mai adesea pentru naționalismul de înain- 
tea războiului; nu mai mult instrument politic bun de exploatat de in- 
teresul imperialist al acţiunii naţionaliste, cum e pentru o anume for- 
maţie patriotică din Franţa și chiar azi pentru unii agitatori români; 


nu ceva la discreţia naţionalismului, ci tematica metafizică ultimă, că- 
reia să i se subordoneze și care să-i dea sublimarea și tăria veșnică. 
Tot așa, filozofia actuală oferă ceva nou în ceeace privește etica. Azi nu 
mai e timpul atitudinilor lirice și al măsurilor întotdeauna elegante și 
academice. Morala nouă cere, pe deoparte, studiul tehnic, pozitiv şi 
complect al realității asupra căreia vrei să lucrezi, pe de altă parte 
cere, cele mai adesea, să treci la măsuri energice, la fapte concrete și 
susținute cu îndârjire. Toate acestea spun mult pentru metoda noului 
naționalism. Tehnică și energie sunt cele două condiții imperative ale 
acestei metode. Să mai pomenim apoi că izbânda naționalismului în 
unele ţări din Occidentul Europei, a dat un nou curaj și o nouă amploa- 
re mișcărilor naţionaliste de pretutindeni, deci și de la noi? Dacă ace- 
laș lucru se poate spune și despre socialiști și comuniști, stimulați de 
ceeace se petrece în Franța și Rusia, aceasta nu face decât să reliefeze 
încă odată concluzia noastră de mai sus: mișcările de ideologie sunt azi 
neasemănat mai intense, ele devenind o preocupare aproape ca şi hrana 
zilnică — iar printre ele, în chip vajnic, e şi doctrina naţionalismului! 


In ceeace privește deosebirea de structură între naționalismul ante- 
rior războiului și cel actual, din România, sunt lucruri cari solicită şi 
mai mult atenţia noastră. Era fatal ca mulțimea și amploarea proble- 
melor naționaliste să aducă altă organizare interioară în doctrina și 
atitudinea naționalistă și să ceară chiar o idee supremă, în raport cu 
care toate celelalte să se ierarhizeze și să-și capete unitatea de atmos- 
feră și transfigurarea — adică să aducă altă structură. Dar care e ideea 
supremă, conceptul august, imperativul fundamental, care comandă 
noua structură, îi dă sensul de ansamblu și mersul dinamic în lume? 
Iată întrebarea întrebărilor, iată chestiunea cea mai obsedantă şi mai 
vitală a naţionalismului românesc actual, de soarta căreia depinde tot 
viitorul poporului nostru! Inainte de războiu, naționalismul avea câteva 
obiective limpezi, pe cari le urmărea gospodărește pe rând și după îm- 
prejurări, pe când azi mulţimea, patosul și dificultatea preocupărilor 
naţionaliste cer neapărat o idee-rege, un concept suveran. Acest con- 
cept istoric și salvator ni se pare a fi, pentru neamul nostru, ideea de 
misiune a românismului. Iată polul, de data aceasta unic, al naționalis- 
mului românesc, polul magnetic, în câmpul de forţă al căruia valorile 
naţionaliste trebue să-şi găsească ierarhizare și valorificare. Lăsăm pe 
seama filozotilor și viitorului apropiat să arate precis în ce constă mi- 
siunea românismului. Deocamdată, luăm această idee în sensul valabi- 
lităţii ei formale și o tratăm în consecinţă, căci mai important ni se 
pare acum să arătăm necesitatea ideii de misiune românească și rolul 
ei în economia doctrinei naționaliste, decât în ce constă ea. 

Această idee e necesară pentru organizarea naţionalismului româ- 
nesc, fiindcă nu poate fi o idee mai înaltă, ea fiind ideea supremă prin 
excelență; e necesară, pentrucă e cea mai potrivită idee pentru a trezi 
energia unui neam și a o angaja în cursa lungă a istoriei, din care nu 
există întoarcere, ci izbândă sau prăbușire! Și e, în sfârșit, necesară, 
pentru un motiv în legătură cu trecutul și cu noile obișnuinţe, pe cari 
trebue să le capete Românii în lumea nouă de azi. Până acum, idealul 
naționalist românesc putea avea o reprezentare oarecum corectă, spa- 
ţială. Era vorba de chestiunea țărănească? Idealul era să se împartă 
pământul la ţărani. Era vorba de clasa de mijloc şi de Evrei? Idealul 


era ca locurile să fie ocupate de Români şi străinii izgoniți. Era vorba 
de unitatea naţională? Idealul era să se împingă granițele cât mai mult! 
In toate cazurile deci, idealul lua o reprezentare spaţială. Greutățile de 
concepţie nu erau mari. Dar azi, când nu mai e pământ de dat la ţărani, 
când graniţele statului sunt aproximativ fixate, când n'a mai rămas 
decât chestiunea clasei de mijloc, care are mult din aspectul vechiu, 
ar insemna ca idealul naţionalist ne mai putând fi spaţial, ori numai 
în parte spaţial, să nu mai existe sau să-şi reducă mult întinderea! Fă- 
când ipoteza că într'o bună zi s'ar rezolva complect chestiunea clasei 
de mijloc, ar urma să dispară și idealul naţionalist! Se poate ceva mai 
absurd? De aceea idealul nostru trebue să-și schimbe caracterul și din 
concret, spaţial, să devină abstract și temporal. Acesta este idealul mi- 
siunii românismului, halucinant idealism colectiv, aplicabil în misterul 
viitor al timpului. Dar Românii n'au această obișnuinţă de a considera 
lucrurile pe plan abstract. Au trăit în mijlocul naturii și toate valorile 
vieţii le-au văzut și le-au mângâiat în faţa ochilor: casă, turme de vite, 
pământ, familie, obiceiuri pitoreşti. Până şi pe Dumnezeu îl vedeau, 
în mare parte, în natură şi chiar și pe morţi continuau să-i vadă, să-i 
simtă aproape, în pacea cuvioasă a ţintirimului îngrijit ca o livadă do- 
mestică. Lucruri foarte frumoase, dar cari nu trebue să ne impiedice să 
căpătăm şi obișnuinţe noi, necesare vieţii de dialectică abstractă, ce 
caracterizează viaţa modernă așa de necruțătoare pentru nimeni. Idea- 
lul de misiune e un ideal de pură abstracţie, dar de densă și dinamică 
aderare. A venit vremea, acum, ca noi Românii să ne îmbrăcăm cu haina 
de foc a acestui ideal şi să ardem împreună. Odată şi odată va rămâne 
după noi cenușă, cum rămâne după orice pe lume, dar va fi rămas şi 
o flacără de lumină, care va fi trecut prin noaptea existenţei şi pe care, 
în felul nostru, n'o fi mai avut nimeni... Nu cunoaştem altceva, care 
să dea vieţii noastre ca neam un preţ mai înalt, un sens, o melodie 
spirituală prin veacuri, o tainică și aspră aromă, o ridicare hotărită de 
pe planul biologic-etnografic-psihologic, pe planul spiritului, în care 
din când în când veşnicia vine şi-şi intonează cântecul ei de deasupra 
veacurilor — decât ideea de misiune! In orice caz, trebue să înţelegem 
că aşa cum am trăit, chiar dacă era comod şi frumos, nu mai putem 
trăi. Nu există decât moarte sau mers înainte. Iar înainte nu putem 
merge decât dacă ne acordăm o misiune sau, mai bine zis, decât dacă 
începem să descifrăm misiunea pe care lucrurile au pus-o în noi, cola- 
borând activ cu această misiune şi lăsându-ne modelaţi de ea. De aceea 
s'a spus la noi, în anii din urmă, că idealul românesc, spre deosebire de 
ce era înainte, începe să capete universalitate, ceea ce dacă este o ex- 
primare, care aminteşte încă vechile noastre obișnuinţe spaţialiste, ara- 
tă totuşi, în fond, că prin aceasta se urmărește intrarea noastră în lu- 
mea abstractă şi veșnică a duhului, idealul naţional fiind vehicularea 
creatoare a acestei intrări. 


Ideea de misiune fiind ideea, în care trebue să se nască de acum 
încolo toţi Românii ce vor veni pe lume, fiind ideea care trebue să cu- 
prindă toată viaţa neamului şi atitudinea faţă de viaţă a fiecărui Român, 
urmează să fie obiectul nostru intim şi organic de studiu, de familiari- 
zare cu ea, de adâncire în ea, de bănuire a sensurilor ei, a destinului 
pe care-l ascunde şi mai ales de cunoaștere a comandamentelor ei ime- 
diate. In adevăr, ce decurge din ideea de misiune? Decurg un număr de 


norme sau de legi, menite să formeze meridianele viţii noastre de acum 
înainte. Intâi, norma stimulării, creşterii, fanatizării energiei etnice, 
crearea misticei naţionale, punerea eului etnic în condiţii ca să-și acor- 
de o înaltă demnitate, provocarea acestui eu ca să-și dea înălţime. Iz- 
bânda în viaţă atât a indivizilor, cât şi a popoarelor, depinde în primul 
rând de înălţimea, pe care și-o acordă singuri, de nivelul de la care pri- 
vesc lumea! Eul naţional trebue să stea la un nivel înalt, iar nu la un 
nivel deprimat. Luarea de altitudine e legea leonină şi indispensabilă 
a misiunii românismului. Al doilea, ideea de misiune implică stringent 
norma autocunoașterii etnice. E tot ce poate fi mai logic și mai impe- 
rios. Ca să poţi avea o misiune aparte, trebue să cunoști calităţile spe- 
cifice, singurele care pot da o creație originală. Nu e vorba însă de o 
cunoaștere pur istorică și filozofică a neamului nostru. Aceasta e numai 
pregătitoare şi am avut-o și până acum. Ci de o cunoaștere filozofică, a 
esenţelor spirituale, a felului cum etnica românească organizează expe- 
riența umană. Al treilea, conștiința misiunii proprii în mijlocul popoare- 
lor de azi, dintre care unele sunt foarte înaintate, cere multă subtilita- 
te, spirit critic, ştiinţă în toate domeniile şi dibăcii multiple, fiindcă 
numai de aci poate rezulta o conduită, care să fie luată în seamă, o me- 
todă efectivă. Simpla încredere haotică în noi, presupunând că s'ar pro- 
duce, nu poate crea nimic şi nu poate impune nimănui, dacă nu aduce 
această subtilitate de comportare, această metodă energică dar diferen- 
țiată. Al patrulea, și aceasta e poate norma cea mai însemnată, ideea 
de misiune pretinde, ca o condiţie sine qua non, iniţierea unui proces 
întricoșător de profund și de hotârit de autoeducaţie! O spunem fără 
ocol: cea mai însemnată condiţie și forma cea mai proprie de acţiune 
naționalistă, astăzi, este autoeducaţia. Sensul fundamental al exercițiu- 
lui naționalist, în această fază a istoriei românești, este un sens pedago- 
gic. Fiecare pentru sine și toți împreună trebue să ne facem educația, 
trebue să ne pregătim pentru misiunea a cărei realizare întreagă o aş- 
teptăm. Din nou deci ne întâlnim cu un proces abstract. Dacă ideea de 
misiune era o abstracție în timp, autoeducaţia e o abstracţie, care se 
referă la interiorul persoanei noastre. Şi aici apare o altă dificultate, 
tot în legătură cu trecutul şi psihologia românească. 


Românii au suferit mult dealungul secolelor şi au creat, fără să-și fi 
dat seama în chip formal, chiar valori etice şi educative de mare preţ. 
Totuşi, putem spune că Românul a dus o viaţă mai mult ornamentală, 
contemplativă, idilică, o viaţă când de suferinţă atroce dar resemnată, 
intrată parcă în lucruri, când de desfătare pitorească între lucruri. Deci 
în viaţa Românului a fost un fel de exteriorism, de obiectivism, care 
dacă are o mare valoare morală şi religioasă nu e mai puţin adevărat 
că l-a făcut adesea pe Român să uite că are un eu propriu, de care tre- 
bue să se îngrijească, pe care trebue să-l ia puternic în primire, să-l 
organizeze, să-i facă educaţia, să-l pună în valoare, să-l transforme 
într'un factor metodic şi sigur de acţiune ori de creaţie. Ceea ce 
a constituit faptul revoluţionar al Occidentului şi succesul lui de până 
acum, adică personalitatea, a lipsit Românului. Omul din Occident, 
chiar omul comun, adeseori, se ia singur în antrepriză, își dictează o 
lege și se ţine de ea, căutând să fie puternic prin aceasta. Românul însă 
a crescut şi creşte încă la întâmplare sau după legi mai mult cosmice 
şi etnografice, ceeace e splendid din punct de vedere geografic şi lite- 


rar, dar pentru istoria modernă nu mai ajunge. Viaţa Românilor a pro- 
dus tipuri admirabile, cari fac concurenţă peisagiilor şi plantelor din 
natură, dar aceste tipuri abea dacă aveau conştiinţă de ele! Viaţa inten- 
sivă de azi, care ni se impune ca o fatalitate, sub pedeapsa dispariţiei, 
cere să creiăm între noi problema personalităţii. 'Trebue să alegem în- 
tre a deveni un popor colonial sau un popor cu destin propriu. Și fiind- 
că venim în urma unei experienţe, pe care a făcut-o Apusul, noi putem 
să alegem mai bine. Apusul a trăit pe categoria personalităţii. In aceas- 
ta au constat și mărirea și decăderea lui. Căci Apusul a creat persona- 
litatea, dar a făcut greşeala de a-i fi dat cele mai adesea un scop indivi- 
dualist, ceea ce a dus la atomizarea și artificializarea lui, în cari se 
sbate astăzi şi din cari face sforțări să iasă. Noi Românii, să creiăm 
personalitatea, dar să-i dăm ca ideal un scop general! Să facem o sin- 
teză, păstrând din trecutul nostru inclinarea spre ceva mare, exterior, 
dar adăugând conceptul modern al personalităţii. Fără a renunţa la 
puterea de a ne obiectiva în lucruri, să încercăm munca privirii în- 
lăuntrul nostru, în persoana proprie, unde vom descoperi o lume în- 
treagă, care trebue descrisă, inventariată pe cât posibil şi, mai ales 
educată. Aceasta e porunca naţionalismului actual în România. Cine 
vrea azi la noi să se numească naţionalist, trebue să înceapă prin a se 
educa pe sine. Propaganda în afară e lucru important, dar e secundar 
pe lângă aceasta. Căci aici venim în atingere cu o trăsătură a psiholo- 
giei românești tradiţionale, pe care trebue s'o rezolvăm odată. Din cauza 
felului Românului de a privi în afară şi nu la lumea valorilor lăuntrice, 
au ieșit și unele lucruri bune, după cum am văzut, dar au ieșit și lucruri 
rele. Dacă între Români sunt multe vanităţi, dacă e dorinţa de avere, 
de onoruri, e şi din cauza acestei înclinări de a judeca viaţa cuiva după 
ceea ce zice lumea din afară şi după ceea ce se vede în afară! Aceasta e 
un lucru foarte important, fiindcă, lăsând la o parte răul pe care l-au 
adăugat străinii, aceasta e la baza politicianismului românesc, care e o 
sinteză de vanitate și materialism. Politicianismul își găsește deci o 
întemeiere psihologică și pe ceva vechiu românesc şi de aceea e atât 
de greu de combătut! Pentru a-l combate cu folos, trebue să introducem 
cultul vieţii interioare, al valorilor care nu se văd din afară, dar, pen- 
tru aceasta, nu-s mai puţin insemnate! Să introducem obișnuinţa de a 
privi înăuntrul nostru, de a ne educa, de a respecta o lume de valori 
bazate pe convingeri lăuntrice, pentru ca toate acestea la un loc să fie 
puse apoi în serviciul misticei naţionale! Cu oameni plini de anarhie 
internă, cu prea multe necunoscute, nemetodici, plini de vanităţi ori 
de scopuri materialiste nu se poate face naționalism și, mai ales, nu se 
poate servi o misiune românească. Să ne descătușăm de exteriorismul 
vulgar, cauzator de anarhie şi politicianism, şi să ne retragem în noi, 
pentru ca la urmă să pătrundem în lumea obiectivă a spiritului. Prin 
acest ocol de subiectivizare pedagogică, vom ajunge la adevărata şi 
marea obiectivitate, la impersonalizarea creatoare! Individul făcut, 
prin proprie educaţie, optimă unealtă în slujba idealului general, trebue 
să fie dogma naţionalismului nostru. Misiunea românismului are nevoie 
de devoțiune activă din partea noastră şi de metoda cea mai proprie, 
două bunuri cari nu se pot căpăta decât prin autoeducaţie. 


Aceste patru norme, de cari am vorbit, formează catehismul misiu- 
nii românești. Acest catehism trebue studiat, complectat, eventual co- 


rectat, dar se impune să fie pus cât mai curând în aplicare. El trebue 
să ducă la adevărata naștere spirituală a neamului nostru. Până atunci, 
e uşor de observat ce structură deosebită aduce naţionalismului româ- 
nesc acest catehism, în comparaţie cu naționalismul trecutului! Inainte, 
naționalismul privea mai mult în afară, acum priveşte mai mult la lu- 
mea valorilor spirituale, cari se impun conștiinței noastre. Perspectiva 
şi organizarea interioară a noului naționalism, sunt cu totul diferite 
de ceea ce era la naționalismul vechiu. Iar dacă la această deosebire se 
adaugă şi cea de cadru, se vede ce formaţie nouă trebue să-și dea acela, 
care vrea să-și servească neamul conform chemărilor timpului de azi. 
Şi cu toate acestea, ce legătură organică între naționalismul de odinioa- 
ră şi cel actual! Toate dar absolut toate elementele însemnate ale ve- 
chiului naționalism au intrat în naționalismul nou, numai că au primit 
altă organizare, altă ierarhizare, altă valorificare de ansamblu. De aceea 
ceea ce au gândit naționaliștii trecutului reprezintă documente de cel 
mai mare preţ, asupra cărora trebue să se aplice cu pasiune și discer- 
nământ actualul și viitorul naționalism. 


Orice doctrină implică un număr de probleme, asupra cărora își 
variază corpul spiritual și cărora le dă suveran unitatea de rezolvare. 
Doctrina naţionalismului românesc de azi trebue să se ocupe cu nu- 
meroase și vitale probleme, cum sunt problema minorităţilor, evrească, 
a Românilor de peste graniţă, problema țărănească, a burgheziei și lu- 
crătorilor, a diferitelor doctrine sociale ce se ventilează în vremea noas- 
tră, problema filozofiei culturii române, considerată ca o problemă 
de filozofia istoriei și a culturii, problema mitului existenței noastre în 
trecut și a destinului nostru, problema şcolii şi a bisericii, a «culturali- 
zării» masselor, a sectelor religioase, francmasoneriei, politicianismu- 
lui, a monarhismului, democraţiei, politicei internaţionale, problema 
celei mai bune metode de educaţie și autoeducaţie naționalistă, proble- 
ma filozofiei naţiunii ca atare, precum şi a unei filozofii generale spiri- 
tualiste, în care să se încadreze organic și suprem sensul existenţei 
noastre ca neam și etica luptei naționaliste, apoi studiul filozofic al fol- 
klorului și al sufletului țărănesc, filozofia ortodoxiei, etc... Nu ne ocu- 
păm acum nici măcar schematic de aceste probleme. Declarăm însă, 
consecvent cu tot ceea ce am spus până aici și cu ideea centrală a ex- 
punerii de faţă, că toate aceste probleme naţionaliste şi oricare altele 
se vor mai pune, trebue studiate în raport cu ideea de misiune a româ- 
nismului! Această idee va hotări gravitatea fiecărei probleme, semnifi- 
caţia ei într'un total şi atitudinea de luat faţă de ea, sau, mai pe scurt, 
indicele ei doctrinar. Ideea de misiune devine astfel şi o metodă de în- 
ţelegere. Când vom fi făcut acest studiu, se va vedea că problemele 
naţionalismului românesc se luminează reciproc şi, mai ales, se angre- 
nează în ideea de misiune ori se desfac din ea ca niște falduri. Aşa că 
ceea ce ne interesează acum, mai presus de toate, e însăși această idee 
vizionară a misiunii românismului, în stare să dea viaţă în duh noului 
Adam al etnicului românesc. Nu e Român volnic acela, care nu crede în 
ea şi nu e naţionalist acela, care n'o studiază și nu luptă pentru ea! 
Naţionalistul zilelor ce se urzesc acum, trebue să se transforme într'un 
dublu misionar: pe deoparte să răspândească doctrina naționalistă, pe 
de alta, să ştie că însăși această doctrină se bazează pe ideea de misiu- 
ne. El va fi deci misionar prin exerciţiu şi prin conţinut. Dar pentru a 


reuși în această severă întreprindere, trebue să înceapă cu el însuși, cu 
ceea ce am văzut că e întâia datorie a naţionalistului de azi: autoedu- 
caţia. Naționalismul trebue să fie o matcă de eroism. Desigur, știm, cu 
multă melancolie, care e natura umană și condiţiile rare şi grele, în 
cari se poate realiza eroismul. «Credem slăbiciunii omenești», căci ni- 
meni nu se poate lăuda că e un bronz. Omul cel mai eroic e totuși, din 
anume puncte de vedere, un biet păcătos. Viaţa te face să fii tolerant. 
Nu din bunătate şi nici din viciu, ci din cunoaștere. Dar liber e oricine 
să-şi aleagă apele unde poate naviga şi să nu înfrunte depărtările și fur- 
tuna, dacă-i lipsesc vintrelele tari ale sufletului. Naționalismul poate că 
e, în fond, o predes „ cel puţin în vremuri de încercare, deși aceasta 
nu înlătură educaţia. El este tradiţionalist în valorile sau în succesiu- 
nea valorilor, pe cari le proclamă, dar e revoluţionar în viaţa morală. 
El nu este nici pentru mălăieţi, oricât ar fi de simandicoşi şi de pito- 
reşti sau de simpatici, şi nici pentru jivinele profitoare, oricât geniu ar 
pune în ştiinţa abilității. Naționalismul nu e un stil de juisare și cu 
atât mai puţin un stil de rentabilitate personală, fiindcă nu persoana 
individuală e dogma lui. In domeniul său, se prevăd limite morale, ce 
nu pot fi în nici un caz depășite şi se profilează anume trepte eroice, 
cari trebue neapărat realizate. Căci naționalismul adevărat e o floare 
prea albă pentru a putea sta la orice butonieră. 


